Niehaus het sewe dae om te appelleer teen afdanking | Maroela Media
Niehaus het sewe dae om te appelleer teen afdanking
Carl Niehaus mag vandag sy persoonlike besittings by Luthuli-huis gaan oplaai. (Foto: Twitter)
Carl Niehaus, stoere Jacob Zuma-ondersteuner, MK-veteraan en uitgesproke ANC-lid, het sewe dae om te appelleer nadat die party hom Donderdag die trekpas gegee het.
Niehaus se afdanking volg enkele ure nadat hy 'n brief van Febé Potgieter, hoofbestuurder van die ANC, ontvang het waarin hy tot Donderdag om 16:00 gegun word om redes te verskaf waarom hy nie summier afgedank moet word nie.
Niehaus het wel 'n brief aan die ANC gestuur, maar volgens 'n skrywe van die regerende party het hy nie die geleentheid gebruik om die bewerings teen hom te verduidelik nie en dit as 'n aanval beskou.
Volgens die ANC het Niehaus reeds in Oktober verlede jaar en Januarie vanjaar skriftelike waarskuwings oor sy gedrag gekry.
Sy afdanking volg na verskeie openbare uitvalle met die leierskap van die regerende party.
In die jongste voorval het Niehaus gedreig om namens ontevrede werknemers van die party strafregtelike klagte teen hooggeplaastes in die ANC in te dien. Die klagtes hou onder andere verband met werknemers se ongelukkigheid oor die betaal van salarisse. Niehaus het eindelik nie die klagte aanhangig gemaak nie.
Niehaus het in sy brief aan die ANC sy dreigende afdanking – volgens hom sonder 'n tugverhoor – as onwettig bestempel. Hy sê die twee en 'n half ure wat hy gegun is om redes te verskaf vir waarom hy nie summier afgedank moet word nie, is "drakonies" en "uiters onbillik".
Hy skryf dat hy nie ontken dat hy 'n verklaring uitgestuur het waarin hy sy voorneme te kenne om die klagte aanhangig te maak nie, en ontken ook nie dat hy daarna 'n verklaring uitgestuur het om dit uit te stel nie.
Die ANC het hom nietemin afgedank.
"In jou geskrewe voorlegging gee jy geen oortuigende redes vir die ANC om enige ander gevolgtrekking te maak as dat die indiensnemingsverhouding tussen jou en die organisasie heeltemal en onherstelbaar verbrokkel het nie," lui Potgieter se afdankingsbrief aan Niehaus.
"Hierdie brief dien dus as kennisgewing van jou afdanking as werker van die ANC. Jy kan jou persoonlike besittings [Vrydag] tussen 10:00 en 11:00 by ANC-sekuriteit by Luthuli-huis gaan haal."
Carl Niehaus In die nuus
Plaasaanval: Egpaar op stoep oorval, aangerand
Hierdie wannabee revolutionery se doppie is uiteindelik geklink. Hy moet nou maar vir een of ander Latyns Amerikaanse diktator n werkie gaan vra.
Jy moet ingeteken wees om te stem34-1Jy moet ingeteken wees om te stem
Ja so gaan dit.Ou Carl nou skop hulle jou uit.Wat nou ?
Ons wil hom ook nie hê nie. Hy sal maar moet plan sien.
Stortkop het iemand nodig om hom te versorg . Ruil maar die kamoefleer drag vir 'n verpleegster pakkie .